|  |  |  |  |  |
| --- | --- | --- | --- | --- |
| **Analiza impactului**  **în procesul de fundamentare asupra proiectului de lege privind**  **finanțarea, gestionarea și monitorizarea politicii agricole** | | | | |
| **Formularul tipizat al documentului de analiză a impactului** | | | | |
| **Titlul analizei impactului** (poate conţine titlul propunerii de act normativ): | | Analiza impactului în procesul de fundamentare asupra proiectului de lege privind finanțarea, gestionarea și monitorizarea politicii agricole (în continuare – AI) | | |
| **Data:** | | 07 Mai 2024 | | |
| **Autoritatea administraţiei publice (autor):** | | Ministerul Agriculturii și Industriei Alimentare (în continuare – MAIA) | | |
| **Subdiviziunea:** | |  | | |
| **Persoana responsabilă şi datele de contact:** | | Galina Petrachi - șef al Direcției politici și programe de dezvoltare rurală; e-mail: [galina.petrachi@maia.gov.md](mailto:galina.petrachi@maia.gov.md);  Tel: 0 22 204 538 | | |
| **Compartimentele analizei impactului** | | | | |
| **1. Definirea problemei** | | | | |
| a*) Determinaţi clar şi concis problema şi/sau problemele care urmează să fie soluţionate* | | | | |
| Cadrul normativ național în domeniul subvenționării în agricultură și mediul rural neconform cu acquis-ul Uniunii Europene în contextul statutului de țară candidată a Republicii Moldova pentru aderare la Uniunea Europeană, necesar în scopul finanțării, gestionării și monitorizării politicii agricole din fondurile de preaderare. | | | | |
| b*) Descrieţi problema, persoanele/entităţile afectate şi cele care contribuie la apariţia problemei, cu justificarea necesităţii schimbării situaţiei curente şi viitoare, în baza dovezilor şi datelor colectate şi examinate* | | | | |
| În perioada anilor 2017- martie 2023 domeniul de subvenționare a fost reglementat prin Legea nr. 276/2016 cu privire la principiile de subvenționare în dezvoltarea agriculturii și mediului rural, inclusiv prin mecanisme aprobate în vederea implementării legii respective. Din aprilie 2023 și până în prezent domeniul respectiv este reglementar prin Legea nr. 71/2023 cu privire la subvenționare în agricultură și mediul rural și la fel, prin mai multe acte normative elaborate în contextul punerii în aplicare a legii nominalizate. Scopul aprobării Legii nr. 71/2023, a reieșit din faptul că ritmul necesităților economiei țării și a cetățenilor accelerau în timp și impuneau revizuirea și completarea legislației cu noi forme de subvenționare, îmbunătățirea condițiilor de subvenționare, precum și extinderea listei potențialelor beneficiari de subvenții.  De-a lungul perioadei menționate, s-a reușit dezvoltarea unui sistem de subvenționare bazat pe previzibilitate, stabilitate și transparență decizională. Una dintre cele mai mari provocări în domeniul subvenționării a fost trecerea de la sistemul „post-investițional” la unul „în avans”, conform practicilor și standardelor UE. Implementarea modalității de plată „subvenții în avans pentru proiectele start-up”, „îmbunătățirea nivelului de trai și de muncă în mediul rural”, „plăți directe per cap de animal”, precum și pentru implementarea Programului LEADER.  Principala sursă de finanțare a domeniului de subvenționare în agricultură și mediul rural este Fondul național de dezvoltare a agriculturii și mediului rural (în continuare – FNDAMR). Mijloacele FNDAMR se aprobă anual în temeiul Legii bugetului de stat. În perioada anilor 2017- 2022, valoarea FNDAMR a variat de la 900 mil.lei până la 1700 mil.lei, iar în anul 2024, constituie 1600 mil. lei. Mijloacele FNDAMR se valorificau și continuă să fie valorificate anual la 100%. A fost în creștere și numărul cererilor depuse privind solicitarea subvenției de către potențialii beneficiari. Despre acesta ne vorbesc următoarele cifre statistice, numărul cererilor depuse în anul 2017 a constituit - 5836 de cereri, iar în anul 2022 - 10864 de cereri. Partea bună a politicii de subvenționare este că beneficiarii de subvenții au încredere în documentele de politici și această încredere crește de la an la an, astfel contribuind la creșterea investițiilor în dezvoltarea agriculturii și mediului rural.  Mai mult, în perioada menționată, pe lângă plățile tradiționale au fost implementat și mecanisme de plată cu caracter compensatoriu așa ca:   * alocarea compensațiilor pentru diminuarea consecințelor calamităților naturale asupra recoltei anului 2020; * ajutorul umanitar exprimat în motorină – mecanism cuplat cu Agenția Rezerve Materiale (prevederi reglementate de Hotărârea Guvernului nr. 27/2021 pentru aprobarea Regulamentului privind stabilirea cuantumului de motorină din ajutorul umanitar extern acordat de către România, destinat suportului agricultorilor afectați de seceta din 2020).   Începând cu anul 2022, au demarat noi reglementări de stimulare așa ca:   * Regulament privind acordarea subvenţiilor în avans pentru dezvoltarea locală prin implementarea Programului LEADER, aprobat prin Hotărârea Guvernului nr. 277/2022; * Regulamentului cu privire la stabilirea modului de acordare a ajutorului pentru fermierii afectați de consecințele crizelor din anul 2022, aprobat prin Hotărârea Guvernului nr. 602/2023; * Regulamentului privind stabilirea cuantumului de motorină din ajutorul umanitar extern, destinat suportului agricultorilor afectați de seceta din anul 2022, aprobat prin Hotărârea Guvernului nr. 603/2023. Sursa de finanțare pentru aceste reglementări la fel fiind FNDAMR.   Pentru a continua procesul de îmbunătățire a actelor normative și a promova politici bine țintite de subvenționare a agriculturii și mediului rural, precum și întru eficientizarea utilizării FNDAMR, la solicitarea MAIA, de către “ASK Partners Advice” S.R.L, a fost realizat un studiu ”Analiza privind impactul subvenționării în dezvoltarea agriculturii și mediului rural pentru perioada 2017-2022 (în continuare – studiu). Obiectivul studiului a fost determinarea relevanței și coerenței politicilor de subvenționare aplicate în Republica Moldova în perioada 2017-2022. Urmare a studiului efectuat, s-a ajuns la concluzia, că actele normative care reglementează domeniul de subvenționare în agricultură și mediul rural urmăreau atingerea obiectivelor generale și specifice stabilite în Strategia națională de dezvoltare agricolă și rurală pentru anii 2014-2020.  Însă, situația precară a sectorului i-au făcut pe agricultori mai degrabă să efectueze investiții ce i-ar menține pe linia de plutire decât să întreprindă măsuri eficiente de atingere a obiectivelor specifice enunțate în strategie. Astfel, regulamentul de subvenționare post-investițională a sectorului agricol a fost axat pe susținerea sectorului, în special procurarea tehnicii agricole, construcția de depozite frigorifice și defrișarea plantațiilor multianuale rămase din perioada socialistă și înlocuirea cu altele noi.  **Cea mai importantă ca sumă și ca impact măsură de subvenționare au fost subvenții postinvestiție**,reglementate prinRegulamentul privind condițiile, ordinea și procedura de acordare a mijloacelor Fondului Național de Dezvoltare a Agriculturii și Mediului Rural, aprobat prin Hotărârea Guvernului nr. 455/2017. Mijloacele FNDAMR se utilizează în limitele alocațiilor aprobate anual prin Legea bugetului de stat. Solicitările de subvenții au crescut mai repede decât s-au mărit sursele prevăzute în buget în scopul dat. Acest fapt a dus la acumularea unei ”datorii” de compensare a sumelor solicitate în dosarele depuse. Lipsa unei corelații între posibilitățile financiare ale țării și necesitățile sectorului în subvenții afectează negativ relația dintre cerere și ofertă a sprijinului financiar.  Aproximativ 58% din subvențiile acordate au fost direcționate către Submăsura 1.6 ”*Stimularea investițiilor pentru dezvoltarea infrastructurii postrecoltare şi procesare*”, Submăsura 1.3 ”*Stimularea investițiilor pentru procurarea tehnicii şi utilajului agricol convențional*” și Submăsura 1.2 ”*Stimularea investiţiilor pentru înființarea, modernizarea şi defrişarea plantaţiilor multianuale, inclusiv a plantaţiilor viticole şi a plantaţiilor pomicole*”.  Câteva submăsuri – 1.8 „Stimularea constituirii şi funcţionării grupurilor de producători agricoli”, 1.9 ”Stimularea activităților de promovare”, 2.1 ”Stimularea investiţiilor pentru consolidarea terenurilor agricole”, 2.3 ”Stimularea producătorilor agricoli pentru compensarea cheltuielilor la irigare” și 2.5 ”Susţinerea promovării şi dezvoltării agriculturii ecologice” – au fost practic neglijate, reprezentând fiecare sub 0.5% din totalul sumelor autorizate.  Analizând cele două grupuri de submăsuri, ”preferate” și ”ignorate” de către aplicanții la subvenții din partea statului, observăm că producătorii agricoli s-au orientat spre investiții în mijloace fixe – plantații, tehnică agricolă și utilaj de prelucrare – neglijându-le pe cele în dezvoltarea durabilă: promovare, irigare, consolidare, agricultură ecologică.  ***Figura 1. Structura subvențiilor pe tipuri de măsuri******, 2014-2021***    *Sursa*: studiul “ASK Partners Advice” S.R.L  Desfășurând Submăsura 1.6 ”*Stimularea investiţiilor pentru dezvoltarea infrastructurii postrecoltare şi procesare*”, observăm că majoritatea subvențiilor au fost aprobate pentru ”construcția depozitelor frigorifice de păstrare a fructelor, strugurilor şi legumelor și a caselor de ambalare”: 55% din volumul subvențiilor aprobate pentru Submăsura 1.6 sau 13.3% din volumul total.  Subvențiile autorizate pentru stimularea investițiilor în prelucrarea cărnii, a laptelui și a mierii de albine au avut o pondere neînsemnată: 7% din cele destinate dezvoltării infrastructurii de prelucrare sau doar 1.8% din total subvenționări.  ***Figura 2. Structura subvențiilor pentru dezvoltarea infrastructurii de prelucrare,***  ***2015-2021***    *Sursa* : studiul “ASK Partners Advice” S.R.L  **Subvențiile în avans pentru crearea întreprinderilor start-up în mediul rural** nu s-au dovedit a fi foarte atractive. Mai puțin de 40 proiecte sunt autorizate anual de către Agenția de Intervenție și Plăți pentru Agricultură (în continuare -AIPA), cu o medie de circa 500 mii lei per proiect, manifestând în continuare o tendință de scădere.  Comparativ cu cele post-investiționale, subvențiile acordate în avans, pentru dezvoltarea proiectelor start-up, au avut un nivel de răspândire mult mai redus. Programul a demarat în 2018, cu proiecte autorizate în valoare totală de peste 25 mln lei anual.  În ultimii ani proiectul a cunoscut o ușoară diminuare a popularității.  ***Figura 3. Evoluția volumului subvențiilor în avans autorizate, mil. lei***    Sursa : studiul “ASK Partners Advice” S.R.L  **Plățile directe pe cap de animal** se acordă printr-o procedură simplă, care nu prea lasă loc pentru interpretări. În rezultat, ponderea cererilor de plăți nesatisfăcute e nesemnificativă. Peste 80% din numărul beneficiarilor au reprezentat IMM-urile. Aproape jumătate din cereri vizau plățile pentru susținerea creșterii de bovine.  **Rambursarea accizelor la motorină** reprezintă o măsură temporară. Aproape 80% din compensațiile accizelor la motorină au mers în 2022 la întreprinderile mari.  Potrivit datelor acestui studiu, situația sectorului în anul 2023 e total diferită de cea de la început de proiect. Agricultorii, în special întreprinderile mari, sunt înzestrați cu utilaj agricol și dispun de capacități de păstrare moderne la un nivel incomparabil cu cel din anul 2017. În același timp, un șir de provocări necesită o schimbare de abordare a conceptului de subvenționare pentru că:   * Doar 37% din volumul subvențiilor în anul 2021 au mers la IMM-uri. Printre cauzele ce au dus la această discrepanță, două par a fi mai importante:   + Mecanismul de aplicare în cazul investițiilor mici e aproape identic ca în cazul celor mari. Dat fiind sumele mici ale investițiilor efectuate, IMM-urile sunt mai puțin tentate să consume timp pentru a pregăti dosarul de aplicare.   + IMM-urile sunt mai puțin informate referitor la oportunitățile investiționale și subvențiile de care ar putea beneficia. * Investițiile în activități de dezvoltare, precum cele de promovare, de dezvoltare a agriculturii ecologice, irigare, de consolidare a terenurilor agricole sau de constituire a grupurilor de producători agricoli au fost neînsemnate – fiecare a reprezentat mai puțin de 0.5% din totalul sumelor autorizate. * Industria de prelucrare, care ar trebui să reprezinte unul din pilonii dezvoltării sectorului agricol, a fost aproape neglijată. Subvențiile autorizate pentru stimularea investițiilor în prelucrarea cărnii, a laptelui și a mierii de albine au reprezentat doar 1.8% din totalul subvenționărilor autorizate. * Ponderea costurilor acceptate spre subvenționare e mult mai mică decât 50%. Una dintre cauze e descrierea prea detaliată în Anexe a costurilor ce pot fi compensate. De exemplu, e irațional ca investiția pentru construcția unei cazangerii să fie compensată, iar coșul cazangeriei respective, procurat separat, să nu fie compensat din simplul motiv că nu e stipulat expres în Anexe. Pentru a putea obține finanțarea din partea statului, agricultorii optează pentru materialele stipulate în Anexe, uneori chiar în detrimentul eficienței.   La fel, o schimbare privind abordarea politici de subvenționare este necesară în contextul statutului de țară candidată a Republicii Moldova pentru aderare la Uniunea Europeană, a devenit stringentă necesitatea de a adopta legislația națională la legislația Uniunii Europene.  Obiectivele Politicii agricole comune (în continuare - PAC) sunt sprijinirea fermierilor în îmbunătățirea productivității, protejarea acestora pentru a le asigura un trai decent, reducerea impactului asupra mediului înconjurător, conservarea zonelor rurale. PAC este o politică comună pentru toate țările din UE, fiind gestionată și finanțată la nivel european din resursele bugetului UE.  Sprijinul pentru fermierii și părțile interesate din mediul rural din cele 27 de țări ale UE se bazează pe cadrul juridic al PAC pentru perioada 2023-2027 și pe alegerile detaliate în planurile strategice PAC aprobate de Comisie. Planurile aprobate sunt menite să aducă o contribuție semnificativă la ambițiile Pactului verde european, ale Strategiei „De la fermă la consumator” și ale Strategiei privind biodiversitatea.  Trei tipuri de măsuri sunt practicate în cadrul PAC: sprijinul pentru venit prin plăți directe; măsurile de piață pentru a face față unor situații dificile; măsurile de dezvoltare rurală. Sprijinul pentru venit prin plăți directe reprezintă cea mai mare pondere din bugetul anual al PAC, și este finanțat din Fondul european de garantare agricolă. Măsurile de dezvoltare rurală, sunt finanțate din Fondul european agricol pentru dezvoltare rurală. Măsurile de piață au o pondere neglijabilă.  Statele membre pot acorda o plată anuală tinerilor fermieri, cu vârstă de până la 40 ani. Această este o schemă, care le oferă un sprijin sporit pentru venit tinerilor fermieri care s-au instalat pentru prima dată și care au dreptul la sprijin de bază pentru venit. Sprijinul se acordă sub forma unei plăți anuale per hectar eligibil sau sub forma unei sume forfetare anuale.  De menționat, acest proiect de lege a fost elaborat în contextul: statutului Republicii Moldova de țară candidat pentru aderarea la Uniunea Europeană, precum și a angajamentelor internaționale asumate de către Republica Moldova privind apropierea graduală a normelor naționale cu cele ale Politicii Agricole Comune; acțiunilor prioritare stabilite în Planul de Acțiuni al Guvernului, aprobat prin Hotărârea de Guvern nr. 887/2023; acțiuni prevăzute în Planul Național de Acțiuni pentru aderarea Republicii Moldova la Uniunea Europeană pe anii 2024-2027, aprobat prin Hotărârea de Guvern nr. 829/2023.  Proiectul legii privind finanțarea, gestionarea și monitorizarea politicii agricole (în continuare – proiectul legii) devine parte a obligațiunilor menționate supra și propune aducerea în concordanță a cadrului normativ național care reglementează domeniul de subvenționare în agricultură și mediul rural în conformitate cu prevederile Comunitare. Proiectul legii este elaborat în vederea transpunerii mai multor articole din Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PS) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 (CELEX: 32021R2115), publicat în Jurnalul Oficial al Uniunii Europene L 435/1 din 6 decembrie 2021, așa cum a fost modificat ultima dată prin Regulamentul delegat (UE) 2024/946 din 18 ianuarie 2024, și  Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013 (CELEX: 32021R2116), publicat în Jurnalul Oficial al Uniunii Europene L 435/187 din 6 decembrie 2021, așa cum a fost modificat ultima dată prin Regulamentuldelegat (UE) 2022/1408 din 16 iunie 2022.  În contextul celor relatate, un proiect de lege nou este oportun în vederea completării omisiunilor legislative privind finanțarea, gestionarea și monitorizarea politicii agricole prin ajustarea acestora la  cerințele PAC. | | | | |
| *c) Expuneţi clar cauzele care au dus la apariţia problemei* | | | | |
| Cauzele principale care au generat problemele enunțate supra:   * cadrul normativ actual este incomplet și nu poate asigura dezvoltarea durabilă a sectorului agroindustrial; * accelerarea schimbărilor social-economice produse la nivel național cât și internațional și creșterea cererii în raport cu valoarea anuală a FNDAMR; * dezvoltarea fragmentară a sectorului agroindustrial al țării; * utilizarea disproporțională a FNDAMR între măsurile de subvenționare; * alocarea cu întârziere a mijloacelor financiare pentru investițiile efectuate de către unii beneficiari de subvenții; * angajamentele pe de o parte a Republicii Moldova stabilite în Acordul de Asociere și prin statutul de țară candidat la aderare au fost luate o serie de decizii din partea Comisiei Europene privind ajustarea cadrului național în domeniul politicii agricole la cadrul UE în domeniul Politicii agricole comune (în continuare – PAC); | | | | |
| ***d) Descrieţi cum a evoluat problema şi cum va evolua fără o intervenţie*** | | | | |
| Datele care descriu cum a evoluat problema și cum va evalua sunt prezentate în subpunctul b).  Fără o intervenție în direcția elaborării și aprobării prezentei, va duce la:   * continuarea dezvoltării fragmentare a sectorului agroindustrial; * imposibilitatea implementării de noi măsuri necesare condițiilor actuale impuse în context național și regional în domeniul agricol și rural; * lipsa coerenței dintre prevederile legislației în vigoare cu cele ale Uniunii Europene pe domeniul sprijinului acordat în agricultură și dezvoltare rurală, * imposibilitatea accesării fondurilor de preaderare de la Uniunea Europeană. | | | | |
| ***e) Descrieţi cadrul juridic actual aplicabil raporturilor analizate şi identificaţi carenţele prevederilor normative în vigoare, identificaţi documentele de politici şi reglementările existente care condiţionează intervenţia statului*** | | | | |
| Actele normative ce reglementează politica de subvenționare a statului în dezvoltarea agriculturii și mediului rural sunt următoarele:   * Legea nr. 71/2023 cu privire la subvenționare în agricultură și mediului rural; * Legea nr. 50/2021 cu privire la grupurile de acțiune locală; * Legea nr. 183/2020 privind asigurarea subvenţionată în agricultură; * Legea nr. 312/2013 privind grupurile de producători agricoli şi asociațiile acestora; * Hotărârea Guvernului nr. 492/2023 pentru aprobarea Regulamentului privind acordarea de plăţi directe în sectorul zootehnic din Fondul naţional de dezvoltare a agriculturii şi mediului rural; * Hotărârea Guvernului nr. 491/2023 cu privire la subvenţionarea investiţiilor din Fondul naţional de dezvoltare a agriculturii şi mediului rural; * Hotărârea Guvernului nr. 465/2023 cu privire la aprobarea Regulamentului privind măsurile de subvenţionare în avans şi condiţiile specifice de eligibilitate pentru subvenţionarea în avans din Fondul naţional de dezvoltare a agriculturii şi mediului rural şi la abrogarea unor acte normative; * Hotărârea Guvernul nr. 464/2023 cu privire la aprobarea Regulamentului privind măsurile de subvenţionare complementară şi condiţiile specifice de eligibilitate pentru subvenţionarea complementară din Fondul naţional de dezvoltare a agriculturii şi mediului rural şi abrogarea Hotărârii Guvernului nr.455/2017 cu privire la modul de repartizare a mijloacelor Fondului naţional de dezvoltare a agriculturii şi mediului rural; * Hotărârea Guvernului nr. 20/2019 cu privire la constituirea Instituitei Publice „Agenţia de Intervenţie şi Plăţi pentru Agricultură” cu modificările ulterioare; * Hotărârea Guvernului nr. 277/2022 cu privire la aprobarea Regulamentului privind acordarea subvenţiilor în avans pentru dezvoltarea locală prin implementarea Programului LEADER, cu modificările ulterioare. | | | | |
| ***2. Stabilirea obiectivelor*** | | | | |
| a***) Expuneţi obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)*** | | | | |
| Reieșind din problema identificată, intervenția statului urmărește îndeplinirea următoarelor obiective generale în domeniul economic, în domeniul mediului și în domeniul social:   * promovarea unui sector agricol inteligent, competitiv, rezilient și diversificat care să garanteze securitatea alimentară pe termen lung; * sprijinirea și consolidarea protecției mediului și contribuirea la îndeplinirea obiectivelor în materie de mediu și de climă a Republicii Moldova; * consolidarea structurii socioeconomice a zonelor rurale.   Îndeplinirea obiectivelor generale este urmărită prin intermediul următoarelor obiective specifice:   * sprijinirea veniturilor viabile ale fermelor și a rezilienței sectorului agricol pentru a spori diversitatea agricolă și securitatea alimentară pe termen lung, precum și pentru a asigura durabilitatea economică a producției agricole; * îmbunătățirea orientării spre piață și sporirea competitivității fermelor atât pe termen scurt, cât și pe termen lung, inclusiv punerea unui accent mai puternic pe cercetare, tehnologie și digitalizare; * îmbunătățirea poziției fermierilor în cadrul lanțului valoric; * contribuirea la atenuarea schimbărilor climatice și la adaptarea la acestea, precum și promovarea energiei durabile; * promovarea dezvoltării durabile și a gestionării eficiente a resurselor naturale precum apa, solul și aerul, inclusiv prin reducerea dependenței de substanțe chimice; * contribuirea la oprirea și inversarea declinului biodiversității, îmbunătățirea serviciilor ecosistemice și conservarea habitatelor și a peisajelor; * atragerea și susținerea tinerilor fermieri și facilitarea dezvoltării întreprinderilor durabile din zonele rurale; * promovarea ocupării forței de muncă, a creșterii economice, a egalității de gen, inclusiv a participării femeilor la agricultură, a incluziunii sociale și a dezvoltării locale în zonele rurale; * îmbunătățirea răspunsului dat de agricultura exigențelor societale referitoare la hrană și la sănătate, inclusiv la alimentele de înaltă calitate, sigure și hrănitoare produse într-un mod durabil, reducerea deșeurilor alimentare, precum și îmbunătățirea bunăstării animalelor și combaterea rezistenței la antimicrobiene. | | | | |
| **3. Identificarea opţiunilor** | | | | |
| **Opţiunea I - "a nu face nimic"**  ***a) Expuneţi succint opţiunea “a nu face nimic”, care presupune lipsa de intervenţie*** | | | | |
| În cazul lipsei de intervenție, în sensul de „a nu face nimic”, nu se va asigura dezvoltarea cadrului normativ în materie de norme specifice, esențiale și obligatorii ale procesului de finanțare, gestionare și monitorizare a politicii agricole, existând în continuare o discrepanță între legislația naționala și legislația UE, vor exista obstacole pentru părțile interesate în calea beneficierii de fondurile de preaderare ale UE, care sunt atât de necesare pentru asigurarea dezvoltării progresive a sectorului agroindustrial al tării, precum și tergiversarea termenului de implementare în mod corespunzător a cadrului normativ național în conformitate cu tendințele și obiectivele Uniunii Europene. | | | | |
| **Opţiunea II - aprobarea proiectului de lege.**  ***b) Expuneţi principalele prevederi ale proiectului, cu impact, explicînd cum acestea ţintesc cauzele problemei, cu indicarea novaţiilor şi întregului spectru de soluţii/drepturi/obligaţii ce se doresc să fie aprobate*** | | | | |
| **Opțiunea II (recomandată)** constă în elaborarea și aprobarea unei legi noi, în cazul nostru legea organică privind finanțarea, gestionarea și monitorizarea politicii agricole.  În vederea alinierii și ajustării politicii agricole naționale, care reglementează domeniul de subvenționare în agricultură și mediul rural, la PAC, proiectul de lege propune transpunea parțială a articolelor 1, 3-9, 12, 15-16, 42-44, 69, 83, 86, 101, 104, 106-107, 123-124, 128, 131-134, 136, 140, 144-145 și 148 din Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PS) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 (CELEX: 32021R2115), publicat în Jurnalul Oficial al Uniunii Europene L 435/1 din 6 decembrie 2021, așa cum a fost modificat ultima dată prin Regulamentul delegat (UE) 2023/813 din 08 februarie 2023, și  a articolelor 1-5, 7-9, 12, 17, 22-23, 37, 44, 46, 57, 59, 60, 62-63, 65-67, 76-78, 80, 82-89, 98-99 și 101 din Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013 (CELEX: 32021R2116), publicat în Jurnalul Oficial al Uniunii Europene L 435/187 din 6 decembrie 2021, așa cum a fost modificat ultima dată prin Regulamentuldelegat (UE) 2022/1408 din 16 iunie 2022.  **Structura proiectului:**   * **Capitolul I Domeniul de reglementare, definiții și obiective,** cuprindeart. 1-6,   Acest capitol propune transpunerea unor articole atât din Regulamentul (UE) 2021/2015 cât și din Regulamentul (UE) 2021/2015 și anume articolele referitor la:   * obiective generale și specifice care trebuie urmărite prin intermediul sprijinului acordat din Fondul național agricol pentru dezvoltare rurală (în continuare - FNADR) în cadrul politicii agricole (în continuare - PA), precum și indicatorii aferenți tipurile de intervenții și cerințele comune cu ajutorul cărora trebuie să se urmărească aceste obiective, precum și privind măsurile financiare conexe; * norme privind finanțarea, gestionarea și monitorizarea politicii agricole, în special referitoare la finanțarea cheltuielilor, sistemele de gestionare și control precum și procedurile de verificare financiară și a conformității plăților; * definiții și clasificări**,** care se propun în următoarea redacție:   *„fermier”* - o persoană fizică sau juridică sau un grup de persoane fizice sau juridice, indiferent de statutul juridic pe care un astfel de grup și membrii săi îl dețin, a cărei/cărui exploatație este situată pe teritoriul Republicii Moldova şi care desfăşoară activităţi agricole;  *„exploatație”* - ansamblul unităților utilizate pentru activități agricole și gestionate de un fermier, situate pe teritoriul Republicii Moldova;  *„intervenție”* - un instrument de sprijin însoțit de un set de condiții de eligibilitate, pe baza unui tip de intervenție prevăzut în proiectul de lege;  *„operațiune”* - un proiect, un contract, o acțiune sau un grup de proiecte sau acțiuni selectate în cadrul programul strategic PA;  *„obiective de etapă”* - valori intermediare prestabilite pentru un exercițiu financiar dat, care trebuie atinse la un anumit moment în perioada programul strategic PA pentru a asigura înregistrarea de progrese la timp în raport cu indicatorii de rezultat;  *„ținte”* - valori prestabilite care trebuie atinse la sfârșitul perioadei programului strategic PA în raport cu indicatorii de rezultat;  *„AKIS”* - reprezintă combinarea fluxurilor de organizare și de cunoștințe dintre persoane, organizații și instituții care utilizează și generează cunoștințe pentru agricultură și domeniile conexe (Sistemul de cunoștințe și inovare în agricultură);  *„beneficiar”* **-** în legătură cu tipurile de intervenții pentru dezvoltarea rurală menționate la articolul 26 înseamnă:   1. un organism de drept public sau privat, o entitate cu sau fără personalitate juridică, o persoană fizică sau un grup de persoane fizice sau juridice responsabile fie cu inițierea operațiunilor, fie cu inițierea și executarea operațiunilor; 2. în contextul schemelor de ajutor de stat, întreprinderea care primește ajutoarele;   *„rata sprijinului”*- ponderea contribuției cheltuielilor publice la o operațiune;  *„LEADER”* - dezvoltarea locală plasată sub responsabilitatea comunității, astfel cum se definește prin Legea nr. 50/2021 cu privire la grupurile de acțiune locală;  *„organism intermediar”* - orice organism de drept public sau privat, inclusiv organismele regionale sau locale, organismele de dezvoltare regională sau organizațiile neguvernamentale, care acționează sub responsabilitatea unei autorități de management sau care îndeplinește sarcini în numele unei astfel de autorități;  *„neregulă”* - orice încălcare a unei dispoziții de drept, ca urmare a unei acțiuni sau omisiuni a unui beneficiar, care poate sau ar putea prejudicia bugetul FNADR prin cheltuieli nejustificate;  *„sisteme de guvernanță”* - organismele de guvernanță menționate în capitolul III din prezenta lege inclusiv obligațiile referitoare la protejarea efectivă a intereselor financiare menționate la articolul 37 din proiectul de lege, precum și punerea în aplicare a programul strategic PA, astfel cum a fost aprobat de Guvern și sistemul de raportare instituit în scopul raportului anual privind performanța menționat la articolul 63 din proiectul de lege propus;  *„activitatea agricolă”* - este furnizarea de bunuri private și publice prin intermediul unuia dintre următoarele procese sau al ambelor:   1. producția de produse agricole, care include acțiuni precum creșterea animalelor sau cultivarea, inclusiv prin paludicultură, unde produse agricole înseamnă produsele a căror listă este aprobată de Guvern, cu excepția produselor pescărești și de specii forestiere cu ciclu de producție scurt; 2. menținerea suprafeței agricole într-o stare care o face adecvată pentru pășunat sau pentru cultivare, fără acțiuni pregătitoare care să depășească folosirea metodelor și utilajelor agricole obișnuite.   *„suprafața agricolă”*- cuprinde terenul arabil, culturi permanente și pajiști permanente, inclusiv atunci când acestea formează sisteme agrosilvice pe suprafața în cauză.  *„culturi permanente”* - culturile pentru care nu se practică un sistem de rotație, altele decât pajiștile permanente și pășunile permanente, care ocupă terenurile pentru o perioadă de cinci ani sau mai mare și care produc recolte repetate, inclusiv pepinierele și speciile forestiere cu ciclu de producție scurt;  *„pajiști permanente și pășuni permanente”* (denumite împreună „*pajiști permanente*”) - terenuri care sunt destinate producției de iarbă și de alte plante furajere erbacee (cultivate sau spontane) care nu au făcut parte din sistemul de rotație a culturilor din exploatație timp de cinci ani sau mai mult și cele care nu au fost arate, grapate sau reânsămânțate cu diferite tipuri de iarbă sau alte plante furajere erbacee de cinci ani sau mai mult. Acestea pot include alte specii, precum arbuștii sau arborii care sunt buni pentru pășunat și alte specii, precum arbuștii sau arborii care produc hrană pentru animale, cu condiția ca iarba și alte plante furajere erbacee să rămână predominante.  *„tânăr fermier”* - persoana fizică, care nu depășește vârstă de 40 de ani, este pentru prima data șef al exploatației și are competențe adecvate necesare.  *„noul fermier” -* un fermier care este diferit de un tânăr fermier și care este pentru prima dată „șeful exploatației și depășește vârsta de 40 de ani*”*;  *„costuri unitare”*- includ toate categoriile specifice de costuri eligibile sau anumite categorii de acest tip care sunt clar identificate în prealabil printr-o trimitere la o sumă pe unitate;  *„sume forfetare”* - includ, în mod global, toate categoriile specifice de costuri eligibile sau anumite categorii de acest tip care sunt clar identificate în prealabil;  *„finanțări forfetare”* - includ categorii specifice de costuri eligibile, identificate clar în prealabil prin aplicarea unui procentaj.   * derogări în cazuri de circumstanțe justificate și în circumstanțe excepționale, care pot fi recunoscute în cazurile stipulate în proiect.  **Capitolul II Fondul național agricol pentru dezvoltarea rurală** (în continuare –FNADR), cuprinde art. 7-12 Potrivit practicii UE,bugetul Uniunii, ar trebui să finanțeze cheltuielile PAC, inclusiv cheltuielile aferente intervențiilor din cadrul planului strategic PAC în temeiul titlului III din Regulamentul (UE) 2021/2115, fie în mod direct, prin intermediul FEGA și FEADR, fie în contextul gestiunii partajate cu statele membre.  Pentru a se garanta încadrarea în plafoanele anuale a cuantumurilor alocate finanțării PA, potrivit practicii UE, trebuie menținut mecanismul de disciplină financiară prin care se ajustează nivelul sprijinului direct.  În conformitate cu principalele caracteristici ale noului model de performanță al PAC, eligibilitatea plăților efectuate de statele membre pentru finanțarea din partea Uniunii ar trebui să nu mai depindă de legalitatea și regularitatea plăților către beneficiarii individuali. În ceea ce privește tipurile de intervenții menționate în Regulamentul (UE) nr. 2021/2115, plățile efectuate de statele membre ar trebui să fie eligibile dacă corespund unei realizări și dacă sunt efectuate în conformitate cu cerințele de bază ale Uniunii aplicabile.  În acest context, capitolul include următoarele:   * finanțarea cheltuielile din FNADR, care se vor efectua din bugetul de stat și din mijloacele financiare provenite din partea partenerilor de dezvoltare a intervențiilor și măsurilor care intră sub incidența PA; * cheltuielile din FNADR; * disciplina financiară; * cheltuielile eligibile și cheltuielile neeligibile stabilite de Guvern, precum și cheltuielile eligibilie efectuate de către Agenția de plăți: * **Capitolul III Organismele de guvernanță,** cuprinde art. 13-17   Fiecare stat membru desemnează o autoritate competentă la nivel ministerial, responsabilă de acordarea, revizuirea și retragerea acreditării agențiilor de plăți; desemnarea organismului de coordonare, revizuirea și retragerea acreditării acestuia; desemnarea și retragerea desemnării unui organism de certificare, asigurându-se că există întotdeauna un astfel de organism.  Organismele de guvernanță conform proiectului propus, sunt: Agenția de plăți; organismul de certificare; autoritatea de management și comitetul de monitorizarea.  În acest sens, capitolul prevede:   * Modul de desemnare a autorității în calitate de autoritate de management, responsabilă de acordarea, revizuirea și retragerea acreditării Agenției de plăți, precum și îndeplinirea sarcinilor atribuite autorității de management; * modul de stabilire a procedurii și criteriilor de acreditare a Agenţiei de plăţi, care vizează următoarele domenii de bază: mediul intern, activitățile de control, informarea, comunicarea și monitorizarea. * desemnarea autorității publice administrative (Agenția de plăți), responsabilă de gestionarea și controlul cheltuielilor din FNADR; * modul de desemnare a organismului de certificare, organism de audit public precum și perioadă de desemnare a acestuia; * responsabilitățile autorității de management; * instituirea unui comitet național de monitorizare a punerii în aplicare a programului strategic PA, precum și componența echilibrată a autorităților publice și a organismelor intermediare relevante, precum și a reprezentanților partenerilor relevanți; * **Capitolul IV Principii generale și condiționalități,** cuprinde art.18-21și prevede: * cum se realizează îndeplinirea obiectivelor prin specificarea unor intervenții pe baza, în conformitate cu evaluarea nevoilor și cu cerințele comune prevăzute în prezentul capitol; * stabilirea intervențiilor în programul strategic PA pe baza unor criterii obiective și nediscriminatorii, sunt compatibile cu buna funcționare a pieței interne și nu denaturează concurența; * condiționalitatea legată de plățile directe și anuale, care vor fi incluse în programul strategic PA, potrivit căruia fermierii și alți beneficiari care primesc plăți directe sau plăți anuale prevăzute de proiect, obiectul unei sancțiuni administrative dacă nu îndeplinesc cerințele legale în următoarele domenii specifice: clima și mediul, inclusiv apa, solul și biodiversitatea ecosistemelor; sănătatea publică și sănătatea plantelor; bunăstarea animalelor; condițiile de muncă și de încadrare în muncă aplicabile; * servicii de consiliere agricolă și asistența oferită prin intermediul acestuia;      * **Capitolul V Tipurile de intervenții,** cuprinde art. 22-27   Conform practicii UE, prin implementarea PAC se urmărește realizarea obiectivelor generale și specifice prin specificarea unor intervenții în programul strategic național pe baza tipurilor de intervenții sub formă de plăți directe, tipuri de intervenții în anumite sectoare și tipuri de intervenții pentru dezvoltarea rurală, în conformitate cu evaluarea nevoilor naționale și cu cerințele comune prevăzute de Regulamentul UE nr. 2021/2115.  Pentru aliniere la standardele UE, acest capitol propune reglementarea următoarelor norme:   * tipurile de intervenții sub formă de plăți directe care pot fi decuplate sau cuplate; * stabilirea intervențiilor pentru plățile directe, plafoanele și condițiile specifice de acordare a sprijinului financiar; * modalitatea de stabilire a tipurile de intervenții sectoriale, pentru următoarele sectoare: fructelor și legumelor; produselor apicole; vitivinicol; alte sectoare: cereale; zahăr; furajelor uscate; semințe; in; pomilor și altor plante vii, bulbi, rădăcini și alte asemănătoare; carne de vită și mânzat; lapte și produse lactate; carne de porc; carne de oaie și de capră; ouă; carne de pasăre; carne de iepuri; viermi de mătase. În acest caz, autoritatea de management aprobă plafoanele și condițiile specifice de acordare a sprijinului financiar pentru intervențiile sectoriale; * descrierea următoarelor tipuri de intervenției: tipurilor de intervenție obligatorie și opționale, precum și forme de sprijin pentru acestea; tipuri de intervenții pentru dezvoltarea rurală și forme de sprijin pentru acestea; * **Capitolul VI Dispoziții financiare,** cuprinde art. 28 -34   Conform experienței UE, sprijinul pentru plățile directe acordat în temeiul planurilor strategice PAC ar trebui acordat în limita unor alocări naționale. Alocările naționale respective ar trebui să reflecte continuarea schimbărilor prin care alocările către statele membre cu cel mai redus nivel de sprijin per hectar sunt majorate treptat în vederea reducerii cu 50 % a discrepanței față de media de 90 % de la nivelul Uniunii. Pentru a se ține seama de mecanismul de reducere a plăților și de utilizarea rezultatului acestui mecanism în statul membru, ar trebui să se permită ca alocările financiare indicative anuale totale din planul strategic PAC al unui stat membru să depășească alocarea națională;  Proiectul propune ca programul strategic PA să prevadă:   * o alocare financiară indicativă pentru fiecare intervenție, fiecare sector și pentru fiecare an. Această alocare financiară indicativă reprezintă nivelul preconizat al plăților în temeiul programului strategic PA pentru intervenție în exercițiul financiar relevant; * reglementarea flexibilității între alocările pentru plăți directe și alocări pentru dezvoltarea rurală, stabilind procentajului transferului, care la rândul său poate varia în funcție de anul calendaristic. * reglementarea cheltuieli aferente intervenției publice, măsuri privind informarea și măsuri pentru rezolvarea unor probleme specifice, precum și dispoziții specifice pentru FNADR; * **Capitolul VII Procedura de depunere și examinare a cererilor de acordare a sprijinului,** cuprinde art. 35-36   Aici se propune:  - reglementarea procedurii de depunere a cererii de acordare a sprijinului;  - modul de examinare a cererii de acordare a sprijinului;  - autorității implicate în acest proces;   * **Capitolul VIII Sisteme de control și sancțiuni,** cuprinde art. 37-55.   Acest capitol transpune practica UE în contextul Regulamentului (UE) 2021/2116.  Pentru a proteja interesele financiare ale bugetului Uniunii, statele membre ar trebui să instituie sisteme pentru a se asigura că intervențiile finanțate din FEGA și FEADR sunt realizate efectiv și executate corect, menținând în același timp cadrul actual robust pentru o bună gestiune financiară. Sistemele respective ar trebui să includă efectuarea unor controale asupra beneficiarilor, în cadrul cărora să se evalueze respectarea de către aceștia a criteriilor de eligibilitate și a celorlalte condiții, precum și a obligațiilor prevăzute în planurile strategice PAC și a normelor aplicabile ale Uniunii.  Astfel, proiectul legii la acest capitol propune reglementarea:   * normelor generale referitor la protejarea intereselor financiare, * norme referitor la controalele care trebuie efectuate, compatibilitatea intervențiilor în scopul controalelor pentru unele sectoare; * instituirea și elementele sistemului integrat de administrare și control; * norme privind păstrarea și partajarea datelor; * organizarea și verificarea tranzacțiilor efectuate de entitățile care primesc sau efectuează plăți legate direct sau indirect de sistemul de finanțare din FNADR; * planificare, forma și perioada de raportare; * instituirea sistemului de control aferent condiționalității, inclusiv și metoda de aplicare și calculare a sancțiunilor; * sistemul de control și sistemul sancțiunilor administrative aferente condiționalității sociale, precum și metoda de calculare a acestora; * **Capitolul IX Programul strategic PA,** cuprinde art.56-58   Potrivit practicii UE,  Statele membre elaborează planuri strategice PAC în conformitate cu Regulamentul (UE) nr. 2021/2115 pentru a pune în aplicare sprijinul din partea Uniunii finanțat din FEGA și FEADR în scopul îndeplinirii obiectivelor specifice. Fiecare stat membru elaborează un singur plan strategic PAC pentru întregul său teritoriu, luând în considerare dispozițiile sale constituționale și instituționale.  În acest sens, capitolul respectiv propune:   * desemnarea autorității responsabile de elaborarea programul strategic PA și strategia de intervenție; * stabilirea cerințelor procedurale și de conținut față de programul strategic PA; * **Capitolul X Monitorizarea, raportarea, evaluarea și transparența,** cuprinde art.59-70   Practica UE, prevede instituirea, sub responsabilitatea comună a statelor membre și a Comisiei, un cadru de performanță. Cadrul de performanță permite raportarea, monitorizarea și evaluarea performanței planului strategic PAC pe parcursul punerii în aplicare a acestuia Regulamentul (UE) nr. 2021 /2115).  La acest capitol, proiectul propune:   * reglementarea modalității de furnizare de informații; * procedura de monitorizare; * modalitatea de prezentare a rapoartelor; * efectuarea evaluării programului de strategic PA; * cerințe referitor la modalitatea de publicare a informației despre beneficiarii FNADR; * cerințe în raport cu colectarea și protejarea datelor cu caracter persona al beneficiarilor FNADR; * **Capitolul XI Dispoziții finale tranzitorii,** cuprinde art. 71 și 72, în care sunt stipulate actele normative care urmează a fi abrogate, precum și termenul de intrare în vigoare a Legii. | | | | |
| ***c) Expuneţi opţiunile alternative analizate sau explicaţi motivul de ce acestea nu au fost luate în considerare*** | | | | |
| În contextul celor menționate supra, se constată că aplicarea unor alte scenarii alternative decât cel expus prin prisma proiectului propus nu va produce efectul scontat în măsura în care să corespundă atingerii obiectivelor dorite. | | | | |
| **4. Analiza impacturilor opţiunilor** | | | | |
| ***a) Expuneţi efectele negative şi pozitive ale stării actuale şi evoluţia acestora în viitor, care vor sta la baza calculării impacturilor opţiunii recomandate*** | | | | |
| Opţiunea I - A nu face nimic;  **Efecte negative:**   * existența unor neconformități în cadrul legislativ național privind politica de subvenționare în agricultură și mediul rural; * implementarea defectuoasă a prevederilor existente privind principiile de subvenționare în dezvoltarea agriculturii și mediului rural; * dezvoltarea fragmentată a sectoarelor agroindustrial; * lipsa mecanismelor de susținere financiară pentru unele sectoare din domeniul agroindustrial; * utilizarea neeficientă a FNDAMR; * tergiversarea deschiderii negocierilor de aderare pentru capitolul 11. | | | | |
| *b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea* | | | | |
| Opțiunea II - aprobarea proiectului de lege  Proiectul de lege va avea un impact pozitiv nemijlocit asupra beneficiarilor de subvenții, precum și asupra dezvoltării durabile a domeniului agricol și rural, și presupune următoarele beneficii:   * țintirea și eficientizarea condițiilor de acordare a sprijinului financiar în vederea dezvoltării durabile a agriculturii și mediului rural și ajustarea acestora la nevoile economiei țării și a cetățenilor*;* * consolidarea respectării și îmbunătățirea sinergicilor cu alte acte normate în domeniul subvenționării*;* * crearea noilor locuri de muncă; * creșterea competitivității produselor autohtone; * sporirea atractivității sectorului pentru tinerii fermieri în mediul rural; * realizarea angajamentelor față de politicile de subvenționare în raport cu PAC a Uniunii Europene.   **Costuri:**  Sprijinul financiar acordat pentru agricultură și dezvoltare rurală, se va efectua în limita mijloacelor financiare destinateFNADR, alocate anual prin Legea bugetului de stat. Aprobarea legii va crea condiții optime pentru accesarea fondurilor de preaderare la UE.    **Riscuri:**   * insuficiența și disproporționalitatea dintre cerere și ofertă în raport cu valoare FNADR; * neacceptarea proiectului de lege în obținea propusă.   **Costuri de conformare:** Nu s-au identificat costuri suplimentare de conformare pentru mediul de afaceri.    **Impactul:**  Optimizarea și eficientizarea politicii statului în domeniul subvenționării în agricultură și mediul rural va conduce la creșterea competitivității în sectorul agricol, îmbunătățirea condițiilor de muncă și trai a populației din mediul rural, va diminua nivelul de depopularizare a satelor, va spori atractivitatea sectorului și creșterea volumului de investiții în sectorul agroindustrial.  **Impactul economic** - implementarea proiectului prevede distribuirea mijloacelor FNADR în limitele alocaţiilor aprobate anual prin Legea bugetului de stat, în condițiile actelor normative ce urmează a fi aprobate de Guvern, scopul cărora este de a sprijini intervențiile care vor contribui la realizarea obiectivelor specifice și generale prevăzute de proiect.  **Impactul social** - implementarea proiectului va facilita majorarea numărului de locuri de muncă, va stimula creșterea veniturilor angajatorilor sau angajaților în rezultatul diversificării activităților economice în mediul rural, crearea serviciilor pentru populația rurală și dezvoltarea infrastructurii în mediul rural.  **Impactul de mediu** - implementarea proiectului nu va afecta mediul înconjurător și nu va încuraja încălcarea normelor de protecție a mediului. | | | | |
| *b2) Pentru opţiunile alternative analizate, identificaţi impacturile completând tabelul din anexa la prezentul formular. Descrieţi pe larg impacturile sub formă de costuri sau beneficii, inclusiv părţile interesate care ar putea fi afectate pozitiv şi negativ de acestea* | | | | |
| Opțiuni alternative nu au fost identificate. | | | | |
| *c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta* | | | | |
| Riscuri care pot duce la eșecul intervenției nu au putut fi stabilite. Opțiunea recomandată, vizează alinierea cadrului normativ național cu mecanismele și instrument existente, aplicabile în statele membre UE. | | | | |
| *d) Dacă este cazul, pentru opţiunea recomandată expuneţi costurile de conformare pentru întreprinderi, dacă există impact disproporţionat care poate distorsiona concurenţa şi ce impact are opţiunea asupra întreprinderilor mici şi mijlocii. Se explică dacă sînt propuse măsuri de diminuare a acestor impacturi* | | | | |
| În cazul opțiunii recomandate, nu au fost identificate careva costuri de conformare pentru subiecții subvenționării, nu va exista impact disproporționat, care ar putea distorsiona concurența.  Opțiunea recomandată va avea un impact benefic asupra părților implicate în procesul de subvenționare, va crea condiții de concurență echilibrată între fermieri, va îmbunătăți pozițiile fermierilor în cadrul lanțului valoric, va îmbunătăți orientarea spre piață și sporirea competitivității fermelor atât pe termen scurt cât și pe termen lung, precum și va spori gestionarea eficientă a resurselor financiare și naturale. | | | | |
| *Concluzie*  *e) Argumentaţi selectarea unei opţiunii, în baza atingerii obiectivelor, beneficiilor şi costurilor, precum şi a asigurării celui mai mic impact negativ asupra celor afectaţi* | | | | |
| Se propune selectarea opțiunii II, care se concentrează pe alinierea cadrului legislativ național în domeniul subvenționării în agricultură și mediul rural la cadrul normativ UE, prin aprobarea proiectului de lege privind finanțarea, gestionarea și monitorizarea politicii agricole.  Proiect de lege va asigura durabilitatea politicii de subvenționare în agricultură și dezvoltare rurală și va spori atractivitatea sectorului agricol, precum și va motiva fermierii să investească în dezvoltarea sectorului și să creeze noi întreprinderi în mediul rural.  Proiectul asigură o sinergie între programul strategic PA, o previziune a politicilor statului în agricultură și dezvoltare rurală. Alinierea la standardele UE va asigura eficientizarea procesului de utilizarea a FNADR și va permite utilizare fondurilor UE în perioada de preaderare a Republicii Moldova la Uniunea Europeană. | | | | |
| **5. Implementarea şi monitorizarea** | | | | |
| *a) Descrieţi cum va fi organizată implementarea opţiunii recomandate, ce cadru juridic necesită a fi modificat şi/sau elaborat şi aprobat,ce schimbări instituţionale sunt necesare* | | | | |
| În scopul implementării proiectului de lege propus, MAIA va:   * elabora cadrul normativ de punere în aplicare a programului strategic PA și a prezentei legi; * institui cadrului de performanță care permite raportarea, monitorizarea și evaluarea performanței programului strategic PA pe parcursul punerii în aplicare a acestuia; * asigura condiţii juridice, financiare şi organizatorice pentru crearea, administrarea, mentenanţă şi dezvoltarea Sistemului Integrat de Administrare şi Control, a Sistemului informațional ”Moldova LEADER IT Soft” (MLIS), alte sisteme informaționale necesare în procesul de implementare a programului strategic PA; * aproba modalități și proceduri pentru controalele care stau la baza declarației de gestiune a Agenției de plăți, precum și privind structura și formatul acestei declarații; * elabora și să promova acte normative privind aprobarea intervențiilor sub formă de plăți directe; sectoriale și dezvoltare rurală.   Totodată, MAIA prin intermediul AIPA asigură gestionarea FNDAR. | | | | |
| *b) Indicaţi clar indicatorii de performanţă în baza cărora se va efectua monitorizarea* | | | | |
| Monitorizarea va fi efectuată în baza:   * actelor normative elaborate întru implementarea legii; * Sistemului Integrat de Administrare şi Control; * Sistemului informațional ”Moldova LEADER IT Soft” (MLIS); * indicatorilor comuni de realizare, de rezultat, de impact și de context prevăzute în programul strategic PA; * raportare periodică privind performanța, activități de monitorizare și evaluare; * raportarea anuală privind progresul de implementare a programului strategic PA . * evaluările ex ante, intermediară și ex post, precum și toate celelalte activități de evaluare legate de programul strategic PA. | | | | |
| *c) Identificaţi peste cît timp vor fi resimţite impacturile estimate şi este necesară evaluarea performanţei actului normativ propus. Explicaţi cum va fi monitorizată şi evaluată opţiunea* | | | | |
| Impactul se va resimți din momentul punerii în aplicare a legii respective, precum și în primul an de punere în aplicare a cadrului normativ întru implimentarea acesteia. | | | | |
| **6. Consultarea** | | | | |
| *a) Identificaţi principalele părţi (grupuri) interesate în intervenţia propusă* | | | | |
| Principalele părți interesate în intervenția dată, sunt:  **Sectorul privat și asociativ:**   * Asociațiile de profil; * Agenții economici; * Fermierii; * Cetățenii.   **Sectorul public:**   * Cancelaria de Stat * Ministerul Finanțelort * Autoritățile competente ale administrației publice centrale; * Autoritățile administrației publice locale. | | | | |
| *b) Metodele prin care s-a asigurat consultarea adecvată a părţilor* | | | | |
| În conformitate cu prevederile pct. 177 din Hotărârea Guvernului nr. 610/2018 pentru aprobarea Regulamentului Guvernului și art. 9 din Legea nr. 239/2008 privind transparența în procesul decizional, anunțul de inițiere a elaborării proiectului de lege a fost plasat, pe data de 01 februarie 2024, pe pagina web a MAIA, compartimentul *Transparența decizională,*  https://particip.gov.md/ro/document/stages/anunt-privind-initierea-elaborarii-proiectului-de-lege-privind-finantarea-gestionarea-si-monitorizarea-politicii-agricole/11969  La fel, pe data de 14 februarie curent, pe pagina web a MAIA, compartimentul *Transparența decizională, a fost plasat* Anunț privind inițierea elaborării Analizei impactului de reglementare asupra proiectului de lege privind finanțarea, gestionarea și monitorizarea politicii agricole  <https://particip.gov.md/ro/document/stages/anunt-privind-initierea-elaborarii-analizei-impactului-de-reglementare-asupra-proiectului-de-lege-privind-finantarea-gestionarea-si-monitorizarea-politicii-agricole/12031>  Complementar, în procesul de elaborare a prezentului proiect de lege, au fost organizate ședințe ale grupului de lucru instituit prin Ordinul Ministerului Agriculturii și Industriei Alimentare nr. 189 din 13 decembrie 2023, în cadrul cărora au fost examinate toate propunerile ce țin de elaborarea proiectului în cauză.  Potrivit Legii nr. 100/2017 cu privire la actele normative, proiectul de lege urmează a fi consultat și avizat cu instituțiile statului, dar și cu participarea în format larg a societății civile în domeniu. | | | | |
| ***c****) Expuneţi succint poziţia fiecărei entităţi consultate faţă de documentul de analiză a impactului şi/sau intervenţia propusă (se expune poziţia a cel puţin unui exponent din fiecare grup de interese identificat)* | | | | |
| După organizarea consultărilor publice, Analiza de Impact va fi completată cu pozițiile entităților participante la dezbateri. | | | | |
| Tabel pentru identificarea impacturilor | | | | |
| **Categorii de impact** | **Punctaj atribuit** | | | |
|  | *Opțiunea*  *propusă* | | *Opțiunea alterativă 1* | *Opțiunea alterativă 2* |
| **Economic** | | | | |
| costurile desfășurării afacerilor | 0 | |  |  |
| povara administrativă | 0 | |  |  |
| fluxurile comerciale și investiționale | 0 | |  |  |
| competitivitatea afacerilor | 0 | |  |  |
| activitatea diferitor categorii de întreprinderi mici și mijlocii | 1 | |  |  |
| concurența pe piață | 0 | |  |  |
| activitatea de inovare și cercetare | 0 | |  |  |
| veniturile și cheltuielile publice | 0 | |  |  |
| cadrul instituțional al autorităților publice | 0 | |  |  |
| alegerea, calitatea și prețurile pentru consumatori | 0 | |  |  |
| bunăstarea gospodăriilor casnice și a cetățenilor | 1 | |  |  |
| situația social-economică în anumite regiuni | 1 | |  |  |
| situația macroeconomică | 0 | |  |  |
| alte aspecte economice | 0 | |  |  |
| **Social** | | | | |
| gradul de ocupare a forței de muncă | 1 | |  |  |
| nivelul de salarizare | 1 | |  |  |
| condițiile și organizarea muncii | 0 | |  |  |
| sănătatea și securitatea muncii | 0 | |  |  |
| formarea profesională | 0 | |  |  |
| inegalitatea și distribuția veniturilor | 0 | |  |  |
| nivelul veniturilor populației | 1 | |  |  |
| nivelul sărăciei | 1 | |  |  |
| accesul la bunuri și servicii de bază, în special pentru persoanele social-vulnerabile | 0 | |  |  |
| diversitatea culturală și lingvistică | 0 | |  |  |
| partidele politice și organizațiile civice | 0 | |  |  |
| sănătatea publică, inclusiv mortalitatea și morbiditatea | 0 | |  |  |
| modul sănătos de viață al populației | 0 | |  |  |
| nivelul criminalității și securității publice | 0 | |  |  |
| accesul și calitatea serviciilor de protecție socială | 0 | |  |  |
| accesul și calitatea serviciilor educaționale | 0 | |  |  |
| accesul și calitatea serviciilor medicale | 0 | |  |  |
| accesul și calitatea serviciilor publice administrative | 0 | |  |  |
| nivelul și calitatea educației populației | 0 | |  |  |
| conservarea patrimoniului cultural | 0 | |  |  |
| accesul populației la resurse culturale și participarea în manifestații culturale | 0 | |  |  |
| accesul și participarea populației în activități sportive | 0 | |  |  |
| discriminarea | 0 | |  |  |
| alte aspecte sociale | 0 | |  |  |
| **De mediu** | | | | |
| clima, inclusiv emisiile gazelor cu efect de seră și celor care afectează stratul de ozon | 0 | |  |  |
| calitatea aerului | 0 | |  |  |
| calitatea și cantitatea apei și resurselor acvatice, inclusiv a apei potabile și de alt gen | 0 | |  |  |
| biodiversitatea | 0 | |  |  |
| flora | 0 | |  |  |
| fauna | 0 | |  |  |
| peisajele naturale | 0 | |  |  |
| starea și resursele solului | 1 | |  |  |
| producerea și reciclarea deșeurilor | 0 | |  |  |
| utilizarea eficientă a resurselor regenerabile și neregenerabile | 0 | |  |  |
| consumul și producția durabilă | 0 | |  |  |
| intensitatea energetică | 0 | |  |  |
| eficiența și performanța energetică | 0 | |  |  |
| bunăstarea animalelor | 0 | |  |  |
| riscuri majore pentru mediu (incendii, explozii, accidente etc.) | 0 | |  |  |
| utilizarea terenurilor | 0 | |  |  |
| alte aspecte de mediu | 0 | |  |  |